Phil Foden a fost desemnat cel mai bun jucător al sezonului 2023-2024 din Premier League. Jucătorul celor de la Manchester City s-a declarat mândru de primirea acestui premiu.
Phil Foden, cel mai bun jucător al sezonului din Premier League
„Câştigarea acestui premiu este o realizare de care sunt extrem de mândru", a declarat mijlocaşul ofensiv pentru site-ul oficial al clubului Manchester City.
Ce a reușit Phil Foden în acest sezon din Premier League
În vârstă de 23 de ani, Phil a fost implicat în 25 dintre golurile echipei sale: 17 reușite și 8 pase decisive în cele 34 de meciuri în care a evoluat.
Manchester City a câştigat pentru al cincilea an consecutiv titlul de „Jucătorul sezonului” în Premier League. Phil Foden succede lui Kevin De Bruyne (2019-2020, 2021-2022), Ruben Dias (2020-2021) şi Erling Haaland (2022-2023), transmite News.ro.
Cu o etapă înainte de finalul sezonului din Premier League, Manchester City se află pe primul loc, cu un avans de două puncte peste Arsenal.
În ultimele dueluri ale stagiunii, City se va duela pe propriul teren cu West Ham, iar Arsenal la Londra cu Everton (duminică, de la ora 18:00, ora României).